
V E N D I M
Nr. 63, datë 3.4.2002

“NË EMËR TË REPUBLIKËS SË SHQIPËRISË”

Gjykata Kushtetuese e Republikës së Shqipërisë, e përbërë nga:

Fehmi Abdiu		Kryetar  i Gjykatës Kushtetuese
Zija Vuci		Anëtar   i	““
Gjergj Sauli		Anëtar   i	““
Alfred Karamuço	Anëtar   i	““
Kristofor Peçi		Anëtar   i	““
Kujtim Puto		Anëtar   i	““
Petrit Plloçi		Anëtar   i	““  
Sokol Sadushi		Anëtar   i	““

me sekretare Arbenka Lalica, në datën 3.4.2002, mori në shqyrtim në seancë gjyqësore me dyer të hapura çështjen nr.79 Akti që i përket:

KËRKUES:TEFTA ZAKA.
OBJEKTI:  Deklarimi i mbarimit të mandatit të anëtarit të Gjykatës Kushtetuese.
BAZA LIGJORE: Neni 128 pika 2 të Kushtetutës.

GJYKATA KUSHTETUESE,

pasi administroi kërkesën për dorëheqje të zonjës Tefta Zaka, anëtare e Gjykatës Kushtetuese,

V Ë R E N:

Zonja Tefta Zaka, anëtare e Gjykatës Kushtetuese, në datën 29.3.2002 ka deklaruar se jep dorëheqjen nga funksioni që mban.

Gjykata Kushtetuese konstatoi faktin e dorëheqjes së saj dhe e gjeti atë të bazuar në nenin 127 pika “ç” të Kushtetutës.
Duke qenë kështu, ajo çmon se konformë pikës 2 të këtij neni, duhet deklaruar mbarimi i këtij mandati.

PËR KËTO ARSYE,

Gjykata Kushtetuese e Republikës së Shqipërisë, në bazë të nenit 127 pika 2 të Kushtetutës, si dhe nenit 9 pika 2 të ligjit nr.8577, datë 10.2.2000 “Për organizimin dhe funksionimin e Gjykatës Kushtetuese të Republikës së Shqipërisë”, njëzëri, 

V E N D O S I:
  
- Deklarimin e mbarimit të mandatit të anëtarit të Gjykatës Kushtetuese, të zonjës Tefta Zaka.
- Ky vendim është përfundimtar dhe i formës së prerë.



